Hemia hemi wan history bageken long developmen blong futbol blong wan vilij long Saot Efate afta we oli bin stap plei futbol sins long 1926 blong go kasem hae level blong Oceania futbol kompetisen, Oceania Champions League.
Long 2010 i bin gat fomesen blong niufala Executive blong Erakor Golden Star (EGS) FC afta long bigfala downfall blong klab we kolosap oli foldaon go long sekon divisen be I gat sam ‘rescuer’ oli bin sacrificem olgeta blong investem taem, technical sapot mo mane blong maintainem tim i stap lonf 1st division long 2010 kasem 2012 we hemi lukim long histri blong Port Vila Football Association, EGS FC hemi recordem wan clean sheet blong 2 kitkit mo nara games hemi winim everiwan blong save bookim bak spes blong hem inside long Premier Division kasem las yia 2016 we EGS FC hemi kam winim blong 2015/2016 Championship season mo wina blong Top Four tunamen we hemi qualifaem tim blong plei 2017 Oceania Champions League edition hemia long Papeete, Tahiti mo oli bin kam olsem Champion blong futbol long Vanuatu.
Blong mekem mo winnim olgeta bigfala title ia hemi nidim olgeta top quality mo technical pipol blong save mekem drim ia we everi man, woman mo pikinini blong Erakor Vilij oli save harem gud from vilij oli karem futbol olsem prioriti long life blong olgeta.
Wetem tingting manejmen blong team long 2010 we oli bin electem olgeta inside long Farea oli mekem wan long term vision blong team se sapos yumi wandem winim olgeta narafala team how bambae yumi mekem, mo i lukim miting hemi resolve se bambae oli mas mek yus long Vanuatu Football Federation Academy blong vilij i mas sendem every pikinini we oli save plei futbol from long taem ia tu Academy hemi just open mo stap lukaot olgeta pikinini raon long Efate.
Afta we oli pikinini oli go stap lo Academy club hemi bin fesem strong jalenj i akm long olgeta narafala opponen be oli manej blong go thru long 2012 mo bookim spes blo stap insaed long Premier division.
During long period blong 2010 mo 2016, club hemi fesem fulap jelenj mo club i lusum 2 Executive Memba we hemi late Jean Jacques Sablan mo Late Roy Lauto, mo club hemi stap dedicatem olgeta viktri ia olsem tribute from hadwok blong tufala wetem club.
Taem tim hemi go antap long Premier, sam comminuty lida oli kam blong jenisim manejmen mo setemap niu wan, be tim hemi stap manej blong stap sekon long klasmen oltaem kasem long 2016 we new Executive hemi establish we sam long olgeta nao oli bin stap long 2010 wetem vision blong olgeta nao ,oli investem taem, commitment, mane mekem we team hemi manage blong winim respect blong futbol bageken mo olgeta bigala title i hang wetem klab naoia.
Wetem storian ia nao i lukim olgea foma Executive, olgeta i wantem talem bigfala tankio i go long olgeta sponsor blong Erakor Golden Star FC sins longtaem i kam mo olgeta gudgud fala sponsor we oli bin sponsorem club tuwods 2017 Club Championship edition long Papeete, Tahiti olsem Vanuatu Government tru long Minister blong Youth mo Sports mo 1st PA blong hem blong save stap wetem team long tunamen, Airports Vanuatu Limited, IPDS, Classic Printers, Mr. Lee, Reserve Bank, Port Vila Football Association, Port-Vila Municipal Council, Shefa Province, Luganville football funs, Eraniao Association long New Caledonia, Mr. Mickey long ABM, Aku Dinh Entreprise, AFIC, Richard Kaltongga, Bouffa mo Bellevue Custom Landowners Estate, Late Mr. Wong, Sea Side Comminuty, Erakor Comminuty mo evei fan blong EGS FC mo futbol long Vanuatu.
tpi_Latn tpi_Latn tpi_Latn tpi_Latn tpi_Latn eng_Latn tpi_Latn eng_Latn